User:RukijeRexhepi/sandbox

Bilbili Shkurte Fejza dhe trashëgimia muzikore e fshatit Mushtisht Fshati Mushtisht është një nga fshatrat më të mëdhenj të Suharekës. Para shumë dekadave njihej si vend i rrushit e verës së Mushtës nga edhe e mori emrin. E sot sa herë përmendet, si emblemë ka rreth pesë figura të shquara të muzikës popullore: Shkurte Fejza, Shyhrete Behluli, Remzie Osmani dhe Motrat Mustafa. Ato, kanë kultivuar muzikë popullore që nga vitet e 75’ e deri më sot, gjatë këtyre viteve ato u vlerësuan me çmime dhe me mirënjohje në festivale vendore dhe vendet fqinje. Por, ajo që mbeti dhe u vendos si një titull para emrit të tyre është emri bilbil. Publiku shqiptar i emëroi ato "Bilbilat e Mushtishtit" ,pra këto këngëtare i veçuan për talentin e tyre duke i krahasuar me zogun "bilbil" qe njihet si këngëtari më i mirë nga të gjithë zogjtë. Talenti i vajzave doli në pah në bankat e shkollës fillore falë profesorit dhe muzicentit Ibrahim Hamiti i cili me harmonikën e tij shkonte në klasat e shkollës së Mushtishtit për të zbuluar talenta të ri në vitet e 70-ta. Një shtyllë e fort e veprimtarisë kulturore ishte organizata "SHKA Afërdita". Kjo shoqëri u krijua me 15 Maj të vitit 1974 nga udhëheqësit Ibrahim Hamiti, Skender Jemini, Haxhi Jemini, Mustafë Hamiti dhe Ali Selmani, e krijuar nga shkolla dhe banorët e fshatit. Ndikimin ky ansambël e kishte te gjerë dhe konsiderohej si një epiqendër e artit dhe muzikës duke korrur suksese deri në vitin 1981. Ndikimi i shoqërisë u ngritë çdo vit ,ku artistet si Shkurta u dekoruan me çmime si “Debutantja më e suksesshme” në festivalin “Takimet e Majit” në fillimet e punës së saj. Shkurte Fejza Shkurte Fejza është një ndër anëtaret e para të shoqërisë "Afërdita", këngëtarja e cila feston 50 vjetorin këtë vit. Ajo thotë që talentin e ka të trashëguar nga gjyshja e cila ka kënduar shumë bukur,por nuk e ka praktikuar për shkak të rrethanave të kohës ndërsa Shkurta me mbështetje nga familja, fshati, bashkëshorti ja doli ta realizoj ëndrrën e saj. Rrugëtimin profesional e përshkruan me shumë sfida. Në atë kohë kënga e saj gjithmonë promovonte vlerat kulturore dhe kombëtare,dashurinë për atdheun e cila në vitet e 80’  ishte shumë e rrezikshme.

Vetë përmbajtja e këngëve të saj ka paraqitur probleme për pushtetin jugosllav, duke i'a ndaluar këngën për dy vite me radhë në 81'. Pushteti jugosllav kërkonte pretekste për ta ndaluar këngën e saj, ku me 1985 Fejza u dënua me burg për shkak të këndimit në një aheng në Tetovë. Pastaj në vitin 1988 i konfiskuan pasaportën duke i'a pamundësuar udhëtimet jashtë vendit.

Nga ana personale të qenurit soliste për një grua kishte shumë sfida dhe paragjykime me ndjekjen e karrierës dhe të krijuarit familje, të jetuarit në fshat dhe ndjekjen e studimeve. Ndikimin e fshatit ajo e lidhë me punën dhe atmosferën që ka krijuar Ibrahim Hamiti dhe entuziastëve tjerë,në aspektin kombëtar për frymëzimin e rinisë shqipëtare për liri. Nga kjo karrierë shumëvjeçare këngëtarja është dekoruar me Medaljen Presidenciale të Meritave, me rastin e 40 vjetorit të karrierës. Kujtimet e para të këngës i ka në orën e muzikës me mesuesin Vehbi Jakupi i cili e ka prezantuar me Ibrahim Hamitin të cilin e vlerëson për talentin dhe angazhimin e tij me të dhe gjithë të tjerët. Për të muzika popullore është muzikë shpirtërore e popullit e cila e mban gjallë vendin dhe është bartëse e historisë kombëtare, e cila është një muzikë e këndshme e butë e melodike. Këtë e vërejmë në këngët "Kam një lot m’pikon si ar" "Xhamadani vija vija" dhe "Mora fjalë" ,ku ajo transmeton emocionet dhe atdhedashurinë përmes artit të saj. Këto këngë ende i shoqërojnë shqiptarët ndër vite, në festat e flamurit, raste solemne dhe performanca të ndryshme.

Shkurte Fejza shënjon një kapitull të rëndësishëm në historinë e muzikës popullore shqiptare. Me pasionin, talentin dhe përkushtimin e saj, ajo ka ruajtur dhe përhapur trashigiminë e muzikes së saj nëpërmjet brezave. Kjo pasuri kulturore që ajo ka kultivuar do të vazhdojë të ndriçojë dhe të frymëzojë gjeneratat e ardhshme, duke e bërë gjithashtu fshatin Mushtisht një qendër të shquar të muzikës popullore shqiptare. Mushtishti ishte me fat qe përveç kengëtarëve kishte edhe shumë figura muzikore që vendosën në pah krijimtarinë e bilbilave,duke i ndihmuar në tekste, këndim, stilin e këngës dhe paraqitjet skenike. Aktivitetet dhe puna e shoqërisë Afërdita ishin zanafilla e suksesit për çdo anëtar të saj. Dhe ashtu si legjenda e Bilbilit në Greqinë e lashtë,ku një princeshë u transformua në bilbil pas rasteve të tmerrshme të dhunës dhe u bë simbol i transformimit, qëndrueshmërisë, fuqisë dhe artit të kënduarit duke shëruar një shoqeri të tërë, edhe kënga “Mora Fjalë”  si një këngë legjendare për heroin Adem Jashari mbi mallin, lavdinë e mërzinë, është kthyer në një himn të pakontestueshëm në çdo tubim të shqipëtarëve.